Sygeplejerske Elna Sørensen var den første nordjyske sygeplejerske, der søndag fik vaccinen mod corona. Hun har været sygeplejerske i 27 år
 og arbejder i dag på infektionsmedicinsk afdeling på Aalborg Universitetshospital
, en afdeling, hvor hun er i kontakt med mange covid-19 patienter. -	Jeg er spændt, men selve stikket er nok det mindste af det lige nu, men det er spændende at være en del af det her, det er jo starten på, at vi forhåbentlig får bekæmpet corona-virus, siger Elna Sørensen. Hun er blevet vant til et arbejde, der betyder, at man skal iklæde sig værnemidler mange gange i løbet af dagen, og hun glæder sig til, at hverdagen en dag kan blive mere normal, selv om hun godt ved, at det ikke sker ved at vaccinen i dag er blevet givet til nogle få. Elna Sørensen skal i lighed med de øvrige, der nu er blevet vaccineret, vaccineres endnu en gang, før vaccinen beskytter mod coronavirus.

Referat:
Elna Sørensen fik som den første sygeplejerske i Nordjylland vaccinen.